Document ID: /roh_data/filtered/fineweb-2-filterrobots_roh.jsonl.gz/28417

Las autoritads svizras online
Avais vus pers Voss certificat da la AVS u èn Vossas persunalias sa midadas? Empustai ina nova carta.
Sch’ins perda il certificat da la AVS, n’è quai betg uschè nausch. Quai n’ha nagina influenza sin Voss dretgs tar la AVS. Per far valair Voss dretg a la pensiun na stuais Vus betg posseder in certificat d’assicuranza. Vus na stuais betg necessariamain mussar Voss certificat da la AVS, cura che Vus inoltrais Vossa dumonda per ina pensiun.
Il numer da la AVS chattais Vus dal rest sin Vossa carta da la AVS.
E sche Vus vulais tuttina dumandar in nov certificat, annunziai la perdita a Vossa cassa da cumpensaziun da la AVS ed empustai in nov.
Tgi che abita a l'exteriur, sto sa drizzar a la Cassa svizra da cumpensaziun a Genevra.